చార్లీ షీన్
కార్లోస్ ఇర్విన్ ఎస్టవెజ్ (జననం 1965 సెప్టెంబరు 3), వృత్తిరీత్యా చార్లీ షీన్,గా పిలవబడే ఒక అమెరికన్ నటుడు. అతను చలనచిత్రాలలో నటించిన పాత్రలలో 1986 వియత్నాం యుద్ధం డ్రామా "ప్లాటూన్" లోని క్రిస్ టైలర్, 1986 నాటి "ది వ్రైత్ నందలి జాకే కేసీ మరియు 1987 నాటి "వాల్ స్ట్రీట్" " లోని బడ్ ఫాక్స్ పాత్రలు ఉన్నాయి. అతని చిత్రాలలో "మేజర్ లీగ్", ది "హాట్ షాట్స్!" వంటి హాస్య చిత్రాలు మరియు "స్కేరీ మూవీ 3" మరియు "4"లు ఉన్నాయి. దూరదర్శన్ లో, షీన్ "స్పిన్ సిటీ" లోని చార్లీ క్రాఫోర్డ్ మరియు "టూ అండ్ ఎ హాఫ్ మెన్" లోని చార్లీ హార్పర్ వంటి రెండు హాస్య సన్నివేశ పాత్రల ద్వారా గుర్తింపు పొందాడు.
షీన్ అనగా కార్లోస్ ఇర్విన్ ఎస్త్వేజ్ న్యూయార్క్ సిటీలో నటుడు, మార్టిన్ షీన్ మరియు నటి జనేట్ టెంప్లేటన్ కు ఆఖరి కొడుకుగా మరియు నలుగురు సంతానంలో మూడవవాడిగా జన్మించాడు. కాథలిక్ ఆర్చ్బిషప్ మరియు వేదాంతి, ఫుల్టన్ J. షీన్, పై గౌరవంతో మార్టిన్ తన పేరును మార్చుకున్నాడు. చార్లీ కూడా అదే పేరును స్వీకరించాడు. మార్టిన్ షీన్ నటించిన "ది సబ్జెక్ట్ వాజ్ రోజెస్" వలన దశ తిరిగి అతని తల్లితండ్రులు మాలిబు, కాలిఫోర్నియాకి మకాం మార్చారు. షీన్ కి ఇద్దరు సోదరులు, ఒక సోదరి కలరు. వారందరూ నటులు. వారు: ఏమిలియో ఎస్తేవేజ్, రామోన్ ఎస్తేవేజ్, మరియు రెనీ ఎస్తేవేజ్. షీన్ శాంత మోనికా, కాలిఫోర్నియాలోని శాంత మోనికా ఉన్నత పాఠశాలకి వెళ్ళేవాడు. అక్కడ అతను బేస్ బాల్ జట్టులో పేరేన్నికగొన్న పిట్చర్ మరియు షార్ట్ స్టాప్. తన అన్న ఏమిలియో, సహపాటి రోబ్ మరియు చాద్ లో, మరియు మొదటి స్నేహితుడు క్రిస్ పెన్న్ లతో చాలా సూపర్-8 చిత్రాలు తీయటం ద్వారా అతను నటనపై తనకు గల ముందస్తు అభిరుచిని కనపరచాడు. తన డిగ్రీ పూర్తీ కావటానికి కొన్ని వారాల ముందుగా మార్కులు తక్కువగా వస్తున్నందుకు మరియు హాజరు తక్కువైనందుకు షీన్ కాలేజి నుండి గెంటివేయబడ్డాడు.
షీన్ 1974లో తొమ్మిదేళ్ళ వయసునుండే నటించడం ప్రారంభించాడు, తన తండ్రితోబాటు టెలివిజన్ చిత్రం "ది ఎగ్జిక్యూషన్ ఆఫ్ ప్రైవేట్ స్లోవిక్"లో చిన్న పాత్రలో కనిపించాడు. 1984లో పాట్రిక్ స్వయ్జ్, C. థామస్ హొవెల్, లి థాంప్సన్, మరియు జెన్నిఫర్ గ్రేతో కలసి అంతర్యుద్ధం డ్రామా "రెడ్ డాన్"లో నటించటం ద్వారా షీన్ యొక్క నట జీవితం ప్రారంభమైనది. "ఫెర్రిస్ బుల్లర్స్ డే ఆఫ్" (1986) లో ఒక చిన్న సన్నివేశంలో షీన్ మరియు గ్రేలు కలసి నటించారు. చాటు పద్యముల శ్రేణి అయిన "అమేజింగ్ స్టోరీస్" ఎపిసోడ్ లలో కూడా కనిపించాడు. వియత్నాం యుద్ద డ్రామా "ప్లాటూన్" (1986)లో షీన్ కు మంచి పాత్ర లభించింది. 1987లో "వాల్ స్ట్రీట్" చిత్రంలో తన తండ్రితో కలసి నటించాడు. "వాల్ స్ట్రీట్" మరియు "ప్లాటూన్" చిత్రాలు రెండిటికి ఆలివర్ స్టోన్ దర్శకుడు. 1988లో తన కొత్త చిత్రం "బార్న్ ఆన్ ది ఫోర్త్ ఆఫ్ జూలై" (1989)లో నటించమని స్టోన్ షీన్ ని కలిసాడు. అయినప్పటికీ, టామ్ క్రూస్, షీన్ స్థానంలో నటించాడు. షీన్ కి స్టోన్ నుండి ఎటువంటి సమాచారం అందలేదు. తన సోదరుడు ఎమిలియో చెప్పిన వార్త ఆధారంగానే అతను ఈ విషయం తెలుసుకున్నాడు. స్టోన్ యొక్క తరువాతి చిత్రాలలో షీన్ ముఖ్య పాత్రలు పోషించలేదు. అయినప్పటికీ, "వాల్ స్ట్రీట్"కి కొనసాగింపుగా స్టోన్ తీసిన హాస్య పాత్రను పోషించాడు.
1976లో తక్కువ ఖర్చుతో నిర్మించిన భయానక చిత్రం "గ్రిజ్జ్లీ"కి కొనసాగింపుగా 1987లో తీసి, విడుదలకాబడని"" చిత్రంలో షీన్ రాన్ పాత్రను పోషించాడు. 1988 లో బేస్ బాల్ పై తీసిన చిత్రం "ఎయిట్ మెన్ అవుట్"లో అవుట్ ఫీల్డర్ హ్యాపీ ఫెల్స్చ్ పాత్రను పోషించాడు. 1988లో తన సోదరుడు ఏమిలియో ఎస్తేవేజ్ కు ప్రత్యర్థి పాత్రలో "యంగ్ గన్స్"లో మరియు తిరిగి 1990లో "మెన్ ఎట్ వర్క్"లో కనిపించాడు. 1990లో కూడా వాళ్ళ తండ్రి మార్టిన్ షీన్ తో పాటు మిలటరీ అధీనంలో ఉన్న తిరుగుబాటు వ్యక్తి "క్యాడేన్స్" పాత్ర మరియు బడ్డి కాప్ యాక్షన్ చిత్రం "ది రూకీ"లో క్లైంట్ ఈస్ట్ వుడ్ పాత్ర పోషించాడు. ఈ రెండు చిత్రాలు వరుసగా మార్టిన్ షీన్ మరియు ఈస్ట్ వుడ్ చే దర్శకత్వం వహించబడ్డాయి. 1992 లో ఇతను లిండ ఫిరెన్టినో మరియు మైఖేల్ మద్సేన్హేతో కలసి "బియాండ్ ది లా"లో నటించాడు. 1997లో షీన్ తన మొదటి చిత్ర రచన "డిస్కవరి మార్స్" అనే చిత్రానికి చేసాడు. ఇది "అంగారక గ్రహంపై నిజంగా జీవం ఉందా?" అనే ప్రశ్న చుట్టూ తిరిగే వీడియో డాక్యుమెంటరీ. మరుసటి సంవత్సరం షీన్ రచించి, నిర్మించిన యాక్షన్ చిత్రం "నో కోడ్ ఆఫ్ కన్డక్ట్"లో నటించాడు.
షీన్ అనేక హాస్య పాత్రలలో నటించాడు. అందులో "మేజర్ లీగ్" చిత్రాలు, "మనీ టాక్స్", మరియు స్పూఫ్ "హాట్ షాట్స్!" వంటి చిత్రాలు ఉన్నాయి. షీన్ 1999లో A&E నెట్వర్క్ పైలెట్ అయిన "షుగర్ హిల్"లో కనపడ్డాడు. కానీ, అది అంతగా ఊపు అందుకోలేదు. 1999 లో "బిఇంగ్ జాన్ మల్కొవిచ్"లో షీన్ తనకు తానుగా నటించాడు. అతను హాస్య చిత్రాలు "స్కేరి మూవీ 3" మరియు దాని తరువాత "స్కేరి మూవీ 4"లో నటించాడు. 2000 లో అతను హాస్య చిత్రం "స్పిన్ సిటీ" లో మైఖేల్ J. ఫాక్స్ కు బదులుగా నటించాడు. ఈ సిరీస్ 2002లో పూర్తి అయింది. షీన్ 2003లో CBS హాస్య చిత్రం{ 0}టూ అండ్ ఎ హాఫ్ మెన్,లో చార్లీ హర్పెర్ పాత్రను, తదుపరి సోమవారం రాత్రి ప్రసారమయ్యే జనరంజక "ఎవ్విరి బడి లవ్స్ రేమాండ్"లో నటించాడు. "టూ అండ్ ఎ హాఫ్ మెన్" చిత్రంలోని షీన్ పాత్ర షీన్ యొక్క చెడ్డ వ్యక్తి ఇమేజ్ పై ఆధారపడింది. విడుదలకాని లైయన్స్ గేట్ యానిమేటెడ్ హాస్య చిత్రం "ఫుడ్ ఫైట్"లో డెక్స్ డాగ్టేక్టివ్ గా షీన్ కనిపించాడు.
2004లో రొమ్ము కాన్సర్ కి సంబంధించి పరిశోధన మరియు అధ్యయనములకు లీ నేషనల్ డెనిమ్ డే వారికి మిలియన్ డాలర్ల నిధులు సమకూర్చటానికి ప్రచార కర్తగా షీన్ వ్యవహరించాడు. తన స్నేహితురాలు రొమ్ము కాన్సర్ తో చనిపోవటం వల్ల, ఆ వ్యాధితో బాధపడే వారికి సహాయం చేయాలని షీన్ ప్రకటించాడు.
2006 ఎయిడ్ ఫర్ ఎయిడ్స్ కు ప్రధాన దాత మరియు మద్దతుదారుగా ఉన్న షీన్ "AFA ఏంజిల్ అవార్డు"తో 2009లో లాభాపేక్షలేని "25వ సిల్వర్ యానివర్సరీ రిసెప్షన్"లో సత్కరింపబడ్డాడు. ఆర్థిక సహాయంతో పాటు, లాస్ ఏంజిల్స్ లో ఎయిడ్స్ సహాయం కొరకు ప్రతి సంవత్సరం దాదాపు పావు మిలియన్ డాలర్లు నిధులు సమకూరుస్తున్న బెస్ట్ ఇన్ డ్రాగ్ షో,లో ప్రముఖ జడ్జిగా చాల సంవత్సరాల పాటు వాలంటీరుగా పనిచేసాడు.
ఈ కార్యక్రమానికి మద్దతుగా తన తండ్రి మార్టిన్ షీన్ తో పాటు అనేక మంది ప్రముఖులను కూడా తీసుకువచ్చాడు. హీమోఫిలియా కొరకు రక్త మార్పిడి వల్ల ఎయిడ్స్ బారిన పడిన తర్వాత ఎయిడ్స్ కు జాతీయ ప్రచారకుడిగా మారిన భారత యువకుడు ర్యాన్ వైట్ కు మద్దతుగా 1987లో షీన్ ఎయిడ్స్ పై అభిరుచి చూపాడు.
షీన్ కిడ్జ్ అని పిలవబడే చిన్న పిల్లల దుస్తుల శ్రేణిని 2006లో షీన్ ప్రారంభించాడు.
2006 మార్చి 20న షీన్ సెప్టెంబరు 11 దాడులు గురించి US ప్రభుత్వాన్ని ప్రశ్నిస్తున్నట్లు ప్రకటించాడు. ఆ ముఖాముఖీలో షీన్ మాట్లాడుతూ, వరల్డ్ ట్రేడ్ సెంటర్ టవర్స్ కూలిపోవటం ఉద్దేశ్య పూర్వకంగానే జరిగినట్లు కనిపిస్తున్నది అన్నాడు. విమర్శకులు తనపై దాడికి దిగకుండా తాను వెల్లడించిన నిజాలపై సవాలు చేయమని కోరాడు.
అప్పటినుండి 9/11 వాస్తవాల ఉద్యమమునకు ముఖ్యమైన న్యాయవాదిగా చార్లీ షీన్ మారాడు. ఆ దాడులపై కొత్తగా పరిశోధించమని US అధ్యక్షుడు బరాక్ ఒబామాకు 2009 సెప్టెంబరు 8 న షీన్ అప్పీల్ చేసాడు. ఒబామా భేటికి సంబంధించి తన అభిప్రాయాలను వెల్లడిస్తూ అతను, 9/11 కమిషన్ గోడకు కొట్టిన సున్నం లాంటిదని, మాజీ US అధ్యక్షుడు జార్జి W. బుష్ యొక్క పరిపాలన పూర్తి బాధ్యత వహిస్తుందని తెలిపాడు.
షీన్ మరియు అప్పటి అతని స్నేహితురాలు, పౌలా ప్రాఫిట్ లకు ఒక కూతురు కాసాండ్రా జేడ్ ఎస్త్వేజ్ (జననం 1984 డిసెంబరు 12) ఉంది. 1990 లో అప్పటి తనకు కాబోయే భార్య కెల్లీ ప్రెస్టన్, కాలుపై షీన్ ప్రమాదవశాత్తు తుపాకితో కాల్చాడు. ఆ చిన్న గాయానికి రెండు కుట్లు వేయవలసి వచ్చింది. దాని తరువాత కొద్ది కాలానికే వారి మధ్య గల బంధం తెగిపోయింది. 1995 లో షీన్ డోన్నా పీల్ ను వివాహమాడాడు. ఆ వివాహ బంధం దాదాపుగా ఒక సంపత్సరం పైన అనగా, 1995 సెప్టెంబరు 3 నుండి 1996 నవంబరు 19 వరకు నిలిచింది.. హైడి ఫ్లీస్ చే నడపబడుతున్న వేశ్యా వాటికను సందర్శించిన ఎంతోమంది విటులకు సంబంధించిన 1995 కోర్టు కేసులో షీన్ పేరు కూడా ఉంది. ఈ విషయంపై ప్రశ్నించినప్పుడు, షీన్ ఈ విధంగా బదులిచ్చాడు "నేను సెక్స్ ను ఇష్టపడతాను మరియు నేను దానిని కోరుకుంటాను". 1990 లో శృంగార కథానాయిక జింజర్ లీన్ తో షీన్ కి గల దీర్ఘకాల సంబంధం పత్రికల దృష్టిని ఎక్కువగా ఆకర్షించింది. మాజీ శృంగార నాయిక హీతర్ హంటర్ తో కూడా అతను సంబంధం కలిగి ఉన్నాడు.
1998 మే 20న, షీన్ కొకెయిన్ ఇంజెక్షన్ తీసుకోవటానికి ప్రయత్నించాడు, పొరపాటున ఎక్కువ డోస్ పుచ్చుకున్నాడు. అతను ఆసుపత్రిలో చేర్చబడ్డాడు. కానీ, త్వరలోనే బయటకు వచ్చాడు. అతని తండ్రి మార్టిన్ అతని కోసం ప్రార్థన చేయమని, అతని అభిమానులను కోరాడు మరియు పరోల్ ఉల్లంఘించినట్లు అతనిపై ఫిర్యాదు చేసాడు. అతనిని నిర్భందించటానికి వారెంట్ జారి చేయబడినది మరియు షీన్ పునరావాస కేంద్రానికి పంపబడ్డాడు.
2001లో "గుడ్ అడ్వైజ్" చిత్రం చిత్రీకరిస్తున్నప్పుడు పరిచయమైన నటి డేనిస్ రిచర్డ్స్ ను 2002 జూన్ 15న వివాహం చేసుకున్నాడు. వారికి ఇద్దరు కుమార్తెలు, సామ్ J. షీన్ (జననం 2004 మార్చి 9) మరియు లోల రోజీ షీన్ (జననం 2005 జూన్ 1). వారి పుత్రిక లోలాను కడుపుతో ఉన్నప్పుడే మార్చి 2005న మాదక ద్రవ్యాల వాడకం మరియు మద్యం మరియు రిచర్డ్స్ ను హింసించటం వంటి అభియోగాలను షీన్ పై మోపి, రిచర్డ్స్ విడాకులకు దరఖాస్తు చేసింది. 2006 నవంబరు 30న షీన్ మరియు రిచర్డ్స్ కు అధికారికంగా విడాకులు మంజూరు చేయబడ్డాయి. షీన్ మరియు రిచర్డ్స్ వారి కూతుళ్ళకు సంబంధించిన భేదాభిప్రాయాలపై కఠినమైన నిర్భందానికి గురి అయ్యారు, కానీ, తరువాత వారిద్దరూ శాంతి ఒప్పందం చేసుకున్నారు. దీని గురించి ఏప్రిల్ 2009లో షీన్ చెబుతూ,"పిల్లలకు ఏది మంచి అనిపిస్తే, అది చేయటానికి మేము సంసిద్ధులము."
2008 మే 30న భూ వ్యవహారములలో పెట్టుబడిదారు అయిన బ్రూక్ ముల్లెర్ ను షీన్ వివాహం చేసుకున్నాడు. ఇది షీన్ కి 3 వ వివాహం మరియు ముల్లెర్ కి మొదటిది. ఈ జంటకు 2009 మార్చి 14న కవలలు బాబ్ మరియు మాక్స్ లు జన్మించారు.
2009 డిసెంబరు 25న ముల్లెర్ పై సెకండ్ డిగ్రీ దౌర్జన్యము దాష్టికముతో కూడిన గృహ హింస అభియోగాలపై షీన్ అరెస్టు చేయబడ్డాడు. $8,500 పూచికత్తుపై అతను జైలు నుండి విడుదల చేయబడ్డాడు. ఫిభ్రవరి 8, 2010న కోర్టుకు హాజరైనప్పుడు షీన్ పై దుర్మార్గపు దాష్టికము, 3 వ డిగ్రీ దౌర్జన్యము నేరపూర్వకద్రోహము, దురాకృతములు అభియోగాలుగా మోపబడ్డాయి. 2010 ఆగస్టు 2న చార్లీ షీన్ తన చెడు నడవడి దౌర్జన్యాలకు అపరాధ భావనతో బదులిస్తూ తనపై గల ఇతర ఆరోపణలను కొట్టివేయమని అర్ధించాడు. అసోసియేటెడ్ ప్రెస్ రిపోర్టర్ సోలోమాన్ బందా రాసిన ప్రకారం "30 రోజులు పునరావాస కేంద్రమునకు పంపబడ్డాడు, 30 రోజులు నిర్బంధానికి గురైనాడు, మరియు 36 గంటలు యాంగర్ మానేజిమెంట్ (కోపాన్ని నియంత్రించుకోవటం) విధించ బడ్డాడు." ఈ నేరారోపణ మూలంగా, భార్య బ్రూక్ ముల్లర్ గృహసింస ఆరోపణల వలన షీన్ లాటేన్బర్గ్ అమెండ్మెంట్, అనగా ఇక జీవితాంతం ఆయుధాలు కలిగి ఉండకుండా నిషేధింప బడినాడు.
ఫిబ్రవరి, 2010లో షీన్ "టు అండ్ ఎ హాఫ్ మెన్" నుండి కొంత విశ్రాంతి తీసుకోని తనకు తాను పునరావాసకేంద్రానికి వెళుతున్నట్టు ప్రకటించాడు. దీనికి CBS మద్దత్తు ప్రకటించింది. చికిత్స కొరకు ఆ కేంద్రంలో చేరాలని అతను నిర్ణయం తీసుకున్న తరువాత, అతని భార్య వేరొక పునరావాస కేంద్రంలో చేరింది. షీన్ యొక్క పునరావాసం "ముందు జాగ్రత్త"గా భావించబడింది. మార్చిలో షీన్ పునరావాసం నుండి తిరిగి వచ్చి మరల ప్రఖ్యాత హాస్య సంస్థలో పని చేయబోతున్నట్లు ప్రెస్ ప్రకటించింది. మే 18, 2010, న షీన్ ఎపిసోడికి $1.78 మిలియన్ల చొప్పున మరో రెండు సంవత్సరాల పాటు హాస్య సన్నివేశాలలో నటించటానికి ఒప్పందం కుదుర్చుకున్నాడు.
1989లో జాన్ ఫుస్కో, క్రిస్టోఫర్ కెయిన్, లో డైమండ్ ఫిలిప్స్, ఏమిలియో ఎస్తేవేజ్, మరియు కిఫెర్ సుతర్ల్యాండ్ తో పాటు షీన్ "యంగ్ గన్స్" చిత్రంలోని నటనకు బ్రాంజ్ రాంగ్లర్ అవార్డుతో సత్కరింపబడ్డాడు. 1994లో 7021 హాలీవుడ్ బొలివర్డ్ నందు హాలీవుడ్ వాక్ ఆఫ్ ఫేంలో స్టార్ అవార్డును షీన్ పొందాడు. రాజకీయ వ్యంగ్య రూపకం "స్పిన్ సిటీ" లో అతని పనితనానికి షీన్ రెండు ALMA అవార్డు నామినేషన్లు మరియు దూరదర్శన్ ధారావాహిక- సంగీతము మరియు హాస్యము నందు ఉత్తమ ప్రదర్శన చేసిన నటునికి ఇచ్చే గోల్డెన్ గ్లోబ్ అవార్డు సాధించాడు. "టు అండ్ ఎ హాఫ్ మెన్" హాస్య చిత్రంలోని పాత్రకు గాను షీన్ ALMA అవార్డు పొందాడు మరియు మూడు ఎమ్మి అవార్డు నామినేషన్లు, మరియు రెండు గోల్డెన్ గ్లోబ్ అవార్డు నామినేషన్లు పొందాడు.